‘‘አዋጁ የሙስሊሙ የዘመናት ጥያቄ የነበረው መብት የተረጋገጠበት ነው፡፡’’ ተቀዳሚ ሙፍቲ ሐጅ ዑመር እድሪስ
ባሕር ዳር፡ ሰኔ 05/2012 ዓ.ም (አብመድ) ለእስልምና ጉዳዮች ጠቅላይ ምክር ቤት በሕግ ለተሰጠው ዕውቅና ምክር ቤቱ ምሥጋና አቅርቧል፡፡5ኛው የኢፌዴሪ የሕዝብ ተወካዮች ምክር ቤት በ16ኛ መደበኛ ሰብሰባው የኢትዮጵያ እስልምና ጉዳዮች ጠቅላይ ምክር ቤትን ሕጋዊ ሰውነት ለመስጠት የቀረበውን ረቂቅ አዋጅ መርምሮ በአንድ ተቃውሞ እና በአብላጫ ድምጽ ትናንት ማጽቁ ይታወሳል፡፡ ይህን ተከትሎም የኢትዮጵያ እስልምና ጉዳዮች ጠቅላይ ምክር ቤት ፕሬዝዳንት ተቀዳሚ ሙፍቲ ሐጅ ዑመር እድሪስ መግለጫ ሰጥተዋል፡፡ተቀዳሚ ሙፍቲ ሐጅ ዑመር በመግለጫቸውም ‘‘አዋጁ በምክር ቤቱ አሠራርና ሥነ ምግባር ላይ የራሱን ሕጋዊ ሰውነት ተጠቅሞ እንዲወስን የሚረዳ ይሆናል’’ ብለዋል፡፡አዋጁ የሃይማኖት ተቋማት አሥተዳደር ለማቋቋም መብት የሚሰጥ፣ ሃይማኖታዊ አገልግሎት የመስጠትን ሕጋዊ ሰውነት የሚያረጋግጥጥ፣ የንብረት ባለቤትነት መብትን የሚያጎናጽፍ፣ ተጨማሪ የገቢ ማስገኛና የልማት ሥራዎችን ለመከወን የሚረዳ እንዲሁም የውስጥ አሠራርንና አደረጃጀትን የሚያግዝ መሆኑን ተቀዳሚ ሙፍቲ ሐጅ ዑመር እድሪስ ተናግረዋል፡፡